गत आर्थिक वर्षमा परिषदले कुल १ करोड ७९ लाख लगानी गरेको थियो भने चालु आर्थिक वर्षको शुरुमा नै नगर खेलकुद विकास समितिले ५ लाख बढीको लगानी गरिसकेको छ । परिषद्ले गुरुयोजना बनाएर पुनर्निमाण थालेको ८ वर्ष भइसक्दा पनि अझै रंगशालाले पूर्णता भने पाउन सकेको छैन । रंगशालाको निर्माण कार्य पूरा नहँुदा धरानको महत्वपूर्ण खेलकुद गतिविधि एवं प्रतियोगिता (बुढासुब्बा गोल्डकप) समेत लामो समय यहाँ हुन सकेको थिएन । निर्माण कार्य अधुरो भए पनि २० औं संस्करण भने धरान फुटबल क्लबले यही रंगशालामा गरेको थियो ।
